จำใจจากจร แดน ห่างไกลไปญี่ปุ่นนาน 30 วัน แพตตี้ ต้องทำใจ 
น่าสนใจไม่น้อยกับหนังใหม่ น่าจะไม่ธรรมดา แดน วรเวช ดานุวงศ์ กับหนังใหม่น่าจะแจ่มเจิดเรื่อง ๙๙๙ Project Kyushu…แล้วพรุ่งนี้เราคงจะรู้กัน ภารกิจที่ต้องยอมหักดิบห่างจากสุดที่รัก แพตตี้ อังศุมาลิน สิรภัทรศักดิ์เมธา ไปไกลถึงญี่ปุ่น จำใจจากจร เพื่องานล้วนๆ แพตตี้อย่าเพิ่งงอนและน้อยใจนะๆ,แดน วรเวช ดานุวงศ์ กับศิลปินอินดี้ที่มีประสบการณ์ทางดนตรีมากกว่า 20 ปี พงศ์จักร พิษฐานพร หรือ เอ๊ะ ละอองฟอง เพื่อปฏิบัติภารกิจทางดนตรีน่าจะมันส์ในนามวง SanQ ซังคิว โดยทั้งคู่จะต้องเหินฟ้าไปร้องเพลงเล่นดนตรี และขายซีดีอัลบั้มเพลงที่ทำขึ้นมาใหม่ 999 แผ่น ที่ประเทศญี่ปุ่น เป็นเวลา 30 วัน แดนเล่าว่า เป็นโปรเจกต์ที่ท้าทายมาก น่าสนุกมากครับ คือเราจะได้ไปใช้ชีวิตอยู่ที่ญี่ปุ่นจริงๆ แบบคนญี่ปุ่น สิ่งที่เราคิดว่าชีวิตนี้เราไม่สามารถทำขึ้นได้ง่ายๆ เป็นความใฝ่ฝันของผมมานานมากแล้วครับ เป็นงานที่เรามีโอกาสได้เล่นดนตรี เราขายซีดีอยู่ข้างถนน คือทุกๆ ครั้งที่ผมไปต่างประเทศเนี่ย ผมมักจะเป็นคนที่ไปนั่งดูนักดนตรีข้างถนนเล่นดนตรี และก็ซื้อซีดีเขาและขอลายเซ็นเขากลับมา ตอนที่ผมไปเรียนที่อังกฤษก็เหมือนกันครับ การที่ผมได้มาทำสิ่งนี้ผมมีความรู้สึกว่ามันคงมีความสุขมากๆ ครับ ถือเป็นโอกาสที่ดีที่ได้เป็นตัวแทนของคนไทยด้วย ได้นำเสนอมุมมองดีๆ,เตรียมตัวนานมั้ย? โปรเจกต์นี้เตรียมตัวนานครับ เพราะสิ่งที่ต้องทำคือการหาความเป็นเราให้เจอว่าคนที่สองแนวแบบผมกับพี่เอ๊ะ ละอองฟอง เนี่ยจะทำงานด้วยกันยังไง สองแนวเพลงทำงานด้วยกันยังไง แล้วก็เรื่องของภาษาญี่ปุ่นที่เราต้องร้อง เราร้องเพลงไทยไปด้วย ร้องเนื้อญี่ปุ่นด้วย ซึ่งผมไม่มีความรู้ภาษาญี่ปุ่นใดๆ เลยทั้งสิ้นครับ ในวันแรกที่พี่เอ๊ะส่งเนื้อภาษาญี่ปุ่นมาให้ ผมช็อกเลย คือคาที่อ่ะ คาที่จริงๆ อ่ะ แบบเฮ้ย จะใช้สมองส่วนไหนในการจำมันให้ได้ ช่วงนี้ก็ซ้อมดนตรีและก็ฝึกภาษาญี่ปุ่นให้เยอะที่สุดก่อนที่จะบินไปถ่ายทำที่นู่นครับ,นอกจากต้องเล่นดนตรีแล้ว ยังจะต้องขายแผ่นซีดี 999 แผ่นด้วย คิดว่าจะขายหมดมั้ย? ไม่แน่ใจอะ แต่ในมุมของผมคิดว่ายาก ยากมากๆ วันนี้คิดว่าจะขายยังไงดี มันคงต้องเป็นเรื่องของกลยุทธ์มากมายครับ ทั้งการบิวต์เพจของเราด้วย บิวต์ว่าทำให้คนสนใจเรา รวมไปถึงการคิดโชว์ ต้องมีเต้นหรือเปล่า เรา 2 คนจะต้องใส่ชุดคอสเพลย์มั้ย หรืออะไรอย่างงี้ครับ หรือต้องร้องให้ดังกว่าเดิม,หรือต้องใช้ไมค์ใช้โทรโข่ง ก็ไม่รู้เลย แต่ก็เป็นหน้าที่ของเราครับ ที่เราต้องหาทางแก้ปัญหากับมันต่อไป ก็เลยคิดว่ามันน่าสนุกดี เพราะมันคล้ายๆ เรียลลิตี้ ที่ไม่รู้เลยว่าจะวันนี้จะเกิดอะไรขึ้นบ้าง แล้วพรุ่งนี้จะเป็นอย่างไรครับ,ต้องเดินทางไปถ่ายทำที่ญี่ปุ่นถึง 30 วัน แพทตี้ว่ายังไงบ้าง? (ยิ้ม) คือนิดหน่อยครับ เค้าก็มีพูดบ้างว่า โอ๊ย พี่แดนไปอีกแล้วหรอ แต่เค้าก็เข้าใจนะ เค้าโตพอ เค้าก็รู้ว่าโปรเจกต์นี้มันเป็นโปรเจกต์ที่น่าสนใจจริงๆ ถ้าเป็นเขา ผมว่าเขาก็เลือกที่จะทำเหมือนกัน เป็นการเข้าใจกันและให้กำลังซึ่งกันและกันมากกว่าครับ แล้วจะชวนแพทตี้ บินไปให้กำลังใจกันที่ญี่ปุ่นมั้ย? ถ้าไปผมก็เป็นห่วงเขาไง ถ้าไปผมรู้สึกว่าต้องดูแลเขา แล้วโปรเจกต์นี้มันเป็นแบบเรียลลิตี้มูฟวี่อะครับ ซึ่งไม่มีเวลาดูแลเค้าจริงๆ เพราะผมมีเป้าหมายของผมในการที่จะขายซีดี ทำงานเพลงออกมาให้มันมีคุณภาพ และก็ทำโชว์ให้ดีที่สุด ภารกิจนี้ผมเป็นตัวแทนของประเทศไทยที่ถูกคัดเลือกไป เลยคิดว่าไม่อยากพาเค้าไปลำบากกับเราด้วยครับ,ฝากผลงานหนังใหม่หน่อยคะแดน? ก็ขอฝากโปรเจกต์ ไดอารี่มูฟวี่ ๙๙๙ Project Kyushu…แล้วพรุ่งนี้เราคงจะรู้กัน ด้วยนะครับ ซึ่งวง SanQ หรือ SanQ Band เป็นวงเฉพาะกิจครับ พิเศษจริงๆ สำหรับโปรเจกต์นี้ครับ ขอให้แฟนๆ ช่วยเป็นกำลังใจให้ด้วยนะครับ พวกเราจะทำหน้าที่ของเราให้ดีที่สุดครับ จะเป็นตัวแทนประเทศไทย ทำตัวให้น่ารัก ให้ชาวญี่ปุ่นเห็นว่า อ๋อ วัฒนธรรมไทยน่ารักจังเลย อาหารไทยอร่อยจังเลย นิสัยคนไทยน่ารักจัง แล้วเราก็จะพยายามไปมอบบทเพลงของเรา ให้คนญี่ปุ่นมีความสุขมากที่สุด แล้วก็นำเสนอมุมมองดีๆ สถานที่ท่องเที่ยว หรือมุมมองแปลกใหม่ของญี่ปุ่นมาให้ทุกๆ คนด้วย เผื่อใครที่เป็นสาวกญี่ปุ่นอยู่ก็ฝากได้ติดตามพวกเราได้นะครับ,ติดตามต่อ ร่วมลุ้นและให้กำลังใจการเดินทางที่น่าจะพิเศษของ SanQ Band ได้ทาง Facebook : www.facebook.com/sanqband ,IG : sanqband และ Twitter : sanqband, 
น่าสนใจไม่น้อยกับหนังใหม่ น่าจะไม่ธรรมดา แดน วรเวช ดานุวงศ์ กับหนังใหม่น่าจะแจ่มเจิดเรื่อง ๙๙๙ Project Kyushu…แล้วพรุ่งนี้เราคงจะรู้กัน ภารกิจที่ต้องยอมหักดิบห่างจาก 
แดน แพตตี้,แดน แฟนสาว,แดน Project Kyushu  แล้วพรุ่งนี้เราคงจะรู้กัน,ข่าว,ข่าวบันเทิง,ไทยรัฐออนไลน์,SanQ ซังคิว,แดนถ่ายหนังที่คิวซู ญี่ปุ่น,แดน แพตตี้ ห่างกัน,แดน ละอองฟอง,พงศ์จักร พิษฐานพร เอ๊ะ ละอองฟอง